زنجاندا بیر قروپ آوتوبوس و میکرواوتوبوس سوروجوسو والیلیک بیناسینین قارشیسیندا اعتراض آکسییاسی کئچیریب.
آخار. آذ خبر وئریر کی، سوروجولر نفت شیرکتینین آوتوبوسلارا یاناجاق وئرمهسینده تطبیق ائدیلن دییشیکلییه اعتراض ائدرک بونون قبول ائدیلمز اولدوغونو وورغولاییبلار.
بو بارهده اعتراضچیلاردان بیری «فارس» خبر آگئنتلیینه آچیقلاماسیندا دئییب:
«بورایا توپلاشماغیمیزین ایکی اساس سببی وار. بیری نفت شیرکتینین آوتوبوسلارا وئردیی یاناجاقلا باغلی یئنی قایدالار تطبیق ائتمهسی، دیگری آوتوبوسلارین تاکسی سرویس شیرکتینین نظارتی آلتینا وئریلمهسیدیر. نفت شیرکتی تبریز، اورمییا و تهراندا اولکی قایدادا ایشلییر، لاکین زنجاندا یئنی قایدا تطبیق اولونور. آرتیق زنجاندا بیر نئچه نفرین یاناجاق کارتی دا لغو ائدیلیب.
نفت شیرکتی قطع اولونان مسافهیه اویغون اولاراق یاناجاق وئرمک ایستییر، لاکین بیز دئییریک کی، یاناجاق کارتیمیز وار و نه قدر یاناجاق صرف ائتدییمیز ده بللیدیر. بیز آرتیق یاناجاق آلمیریق، اگر کیمسه یاناجاق قاچاقمالچیلیغی ایله مشغول اولورسا، اونا قارشی تدبیر گؤرولسون».
azb_Arab azb_Arab azb_Arab azb_Arab azb_Arab